C 88/58
EL
Επίσημη Εφημερίδα της Ευρωπαϊκής Ένωσης
24.2.2022
Δημοσίευση κοινοποίησης σχετικά με την έγκριση τυπικής τροποποίησης προδιαγραφών προϊόντος για ονομασία στον αμπελοοινικό τομέα σύμφωνα με το άρθρο 17 παράγραφοι 2 και 3 του κατ’ εξουσιοδότηση κανονισμού (ΕΕ) 2019/33 της Επιτροπής (2022/C 88/07) Η παρούσα κοινοποίηση δημοσιεύεται σύμφωνα με το άρθρο 17 παράγραφος 5 του κατ’ εξουσιοδότηση κανονισμού (ΕΕ) 2019/33 της Επιτροπής (1).
ΚΟΙΝΟΠΟΙΗΣΗ ΤΥΠΙΚΗΣ ΤΡΟΠΟΠΟΙΗΣΗΣ ΓΙΑ ΤΗΝ ΤΡΟΠΟΠΟΙΗΣΗ ΤΟΥ ΕΝΙΑΙΟΥ ΕΓΓΡΑΦΟΥ
«Crémant de Bordeaux» PDO-FR-A0488-AM06 Ημερομηνία κοινοποίησης: 26 Νοεμβρίου 2021 ΠΕΡΙΓΡΑΦΗ ΚΑΙ ΑΙΤΙΟΛΟΓΗΣΗ ΤΗΣ ΕΓΚΡΙΘΕΙΣΑΣ ΤΡΟΠΟΠΟΙΗΣΗΣ 1.
Επίσημος γεωγραφικός κώδικας Οι δήμοι της γεωγραφικής περιοχής επικαιροποιήθηκαν με βάση τον επίσημο γεωγραφικό κώδικα.
Το ενιαίο έγγραφο τροποποιείται στο σημείο 6.
2.
Οινοποιήσιμες ποικιλίες σταφυλιού Προστέθηκαν οι ποικιλίες αμπέλου muscadelle B, sauvignon B, sauvignon gris G και sémillon B για την παρασκευή των ερυθρωπών αφρωδών οίνων.
Οι ποικιλίες αυτές περιλαμβάνονταν ήδη στην ποικιλιακή σύνθεση για την παρασκευή των λευκών αφρωδών οίνων.
Η προσθήκη αυτή συνοδεύεται από τον περιορισμό των λευκών ποικιλιών αμπέλου στα προϊόντα βάσης των ερυθρωπών αφρωδών οίνων.
Η προσθήκη των εν λόγω ποικιλιών προσδίδει φρεσκάδα στους οίνους, καθιστώντας ταυτόχρονα δυνατή τη διατήρηση των οργανοληπτικών χαρακτηριστικών των ερυθρωπών αφρωδών οίνων.
Η τροποποίηση αυτή δεν επηρεάζει το ενιαίο έγγραφο.
3.
Γεωργοπεριβαλλοντικές διατάξεις Στις προδιαγραφές προϊόντος προστίθενται οι ακόλουθες γεωργοπεριβαλλοντικές διατάξεις: Τα νεκρά πρέμνα πρέπει να απομακρύνονται από τα αμπελοτεμάχια· απαγορεύεται η αποθήκευση νεκρών πρέμνων στα αμπελοτεμάχια.
Απαγορεύεται η ολική χημική ζιζανιοκτονία των αμπελοτεμαχίων.
Κάθε επιχείρηση υπολογίζει και καταγράφει τον οικείο δείκτη συχνότητας εφαρμογής.
Στόχος των τροποποιήσεων αυτών είναι να λαμβάνονται καλύτερα υπόψη τόσο τα αιτήματα της κοινωνίας για μείωση της χρήσης φυτοπροστατευτικών προϊόντων όσο και το περιβάλλον.
Οι τροποποιήσεις αυτές δεν επιφέρουν αλλαγές στο ενιαίο έγγραφο.
4.
Μεταφορά των οινοστάφυλων Οι συνθήκες της μεταφοράς των οινοστάφυλων προσδιορίζονται με την προσθήκη των ακόλουθων στοιχείων: Οι διαστάσεις των δοχείων δεν μπορούν να υπερβαίνουν τα 1,20 μέτρα σε μήκος, 1,00 μέτρο σε πλάτος και 0,80 μέτρα σε ύψος, ενώ το ύψος φορτίου τους δεν μπορεί να είναι μεγαλύτερο από 0,60 μέτρα.
Το χρονικό διάστημα μεταξύ της συγκομιδής των σταφυλιών και της πίεσης δεν μπορεί να υπερβαίνει τις 24 ώρες.
Η εν λόγω τροποποίηση καθιστά δυνατή την αποφυγή της σύνθλιψης των σταφυλιών κατά τη μεταφορά, και τη βελτίωση, ως εκ τούτου, της ποιότητάς τους.
Κατά συνέπεια, τροποποιείται το σημείο 5.1 του ενιαίου εγγράφου.
(1) ΕΕ L 9 της 11.1.2019, σ.
2.